# Pepón Nieto

José Antonio Nieto Sánchez (Marbella, Andalusia, 20 de gener del 1967) és un actor espanyol, més conegut com a Pepón Nieto.

## Biografia

Es tracta d'un actor molt conegut a través de la pantalla petita, tot i que ha treballat també tant al cinema com al teatre. En els escenaris se l'ha pogut veure actuar en obres com Las mocedades del Cid, El arrogante español, Don Juan Tenorio, La cena de los idiotas o Sexos, entre d'altres. A la televisió es va estrenar l'any 1993, quan va participar en un episodi de la sèrie Farmacia de guardia, sent contractat, l'any 1998, per participar en la sèrie Periodistas, en la qual va interpretar al becari "José Antonio Aranda" fins a l'any 2002.
Posteriorment, Pepón va seguir participant en papers puntuals en sèries de gran èxit, com Abogados, 7 vidas, La vida de Rita, Un paso adelante o Martes de carnaval: Las galas del difunto. L'any 2005 l'actor s'incorpora al repartiment de la sèrie Los hombres de Paco, donant vida al personatge de "Mariano Moreno" fins a l'any 2010, augmentant molt la seva popularitat. I en els anys 2011 i 2012 intervé a Cheers, interpretant a un policia. Pel que fa al cinema, Pepón té una filmografia considerable. El seu debut va tenir lloc l'any 1994, de la mà del director Imanol Uribe, amb la pel·lícula Días contados. A partir d'aquí, i especialment en la dècada dels 90, va ser participant en llargmetratges de manera regular.
Ha treballat amb alguns dels més prestigiosos directors del panorama cinematogràfic espanyol, com Pedro Olea a Morirás en Chafarinas, Manuel Iborra a El tiempo de la felicidad, Fernando Colomo en Los años bárbaros o Eloy de la Iglesia a Los novios búlgaros.
L'actor ha aconseguit, al llarg de la seva carrera, una infinitat de premis, com el Premi al millor actor al Festival de Tolosa pel seu paper a la pel·lícula Assumpte intern, el Premi al millor actor de televisió concedit per la Unió d'Actors pel seu treball en Periodistas o el Premi Ercilla de Teatre per la seva interpretació en l'obra La cena de los idiotas.

## Filmografia
### Cinema

| Días contados (1994) Morirás en Chafarinas (1995) Luismi(1995,curtmetratge) La boutique del llanto (1995, curtmetratge) Más que amor, frenesí (1996) Assumpte intern (1996) Perdona bonita, pero Lucas me quería a mí (1997) El tiempo de la felicidad (1997) Cosas que dejé en La Habana (1997) Suerte (1997) El grito en el cielo (1998) Los años bárbaros (1998) | Allanamiento de morada (1998) Pepe Guindo (1999) Llombai (2000) Hombres felices (2001) La marcha verde (2002) Los novios búlgaros (2003) Descongélate! (2003) Un día sin fin (2004) Chuecatown (2007) Impávido (2012) Las brujas de Zugarramurdi (2013) Words with Gods (2014) |

### Televisió

* Villarriba y Villabajo (1994)
* Farmacia de guardia (1995)
* Lucrecia (1996)
* Patosos entre rejas (1998,com a guionista)
* Periodistas (1998-2000)
* Camino de Santiago (1999)
* Abogados (2001)
* 7 vidas (2002)
* Desenlace (2002)
* La vida de Rita (2003)
* Un paso adelante (2004)
* Los hombres de Paco (2005-2010)
* Martes de carnaval (2008)
* Cheers (2011)

### Teatre

* Mitad y mitad de Jordi Sánchez i Pep Antón Gómez
* El arrogante español o Caballero de milagro (1991), de Lope de Vega

## Premis i nominacions

| Any | Premi | Categoria | Títol | Resultat |
| 1995 | Premis Goya | Millor actor | Periodistas | Nominat |
| 1997 | Festival de Toulouse | Millor actor | Assumpte intern | Guanyador |
| 1999 | Premis de la Unió de Actors | Millor actor secundari de televisió | Periodistas | Guanyador |
| 1999 | Festival Espanyol de Màlaga | Curtmetratges | Allanamiento de morada | Guanyador |
| 1999 | Fotogramas de Plata | Millor actor de televisió | Periodistas | Nominat |

### Altres premis

* Premio Ercilla de Teatro per la seva interpretació en l'obra “La cena de los idiotas"

## Referències

* ↑ «Biografía de Pepón Nieto» (en castellà). biografias. [Consulta: 26 febrer 2014].